Om terug te kom na Andanté - dit was aanvanklik deur Johan Stemmet (van Noot vir Noot-faam) begin, maar hy het dit mettertyd verkoop. Dit is 'n netjiese kleinerige kampeerplek. Ons het vir twee aande daar oorgestaan, op pad terug Boland toe na 'n lang kuier by Eiland Spa. Dit was middel van die week (buite-seisoen) en ons was die enigste kampeerders.
Die uiters vriendelike ontvangsdametjie het genoem dat daar snags 'n veiligheidswag aan diens is - wat ons egter nooit gesien het nie. Wat 'n bietjie ontstellend was, was dat daar die volgende oggend langs die swembad 'n yslike panga gelê het - die veiligheidswag s'n of wie s'n? En die volgende dag was daar niemand by Ontvangs toe ek wou gaan navraag doen nie. Daardie aand het ek byna my nek afgedraai van al in die rondte kyk terwyl ek buite staan en braai.
Nee - dit was nie lekker om so ongerus t.o.v. jou veiligheid te voel nie. Toe ons die dag vertrek, stop ek weer by die hek om dit oop te skuif - maar die hek staan vas. Ek bel toe weer die nommer op die hek en ek word ingelig dat die battery net pap was en die vorige dag vervang is. Die hek wrd toe vir ons oopgemaak.
Dus - om op te som. Andanté was 'n netjiese plekkie, maar ek sal nie weer terugkeer nie. Dalk moet 'n mens maar daarnatoe gaan as deel van 'n groep en wel oor 'n naweek. Daar is pragtige wild op die plaas.
Die uitsigte van die oord is asemrowend mooi. Swembad te koud vir my tot in die somer. Al wat lastig was, was die bobbejane.
Stem saam met HM....dit lyk na n fantastiese plek. Ek twyfel of dit hier in die noorde rond is....glo ons sou geweet het van hom. Ek hou maar dop hier waar dit is.....hopenlik in gerieflike ry afstand van ons af
Ag....nie eers nou aan hom gedink nie. Dit lyk regtig baie goed versorgd daar. Maak die Kapenaars baie gebruik van hierdie oord as n naweek wegbreek? Mens hoor eintlik bittermin dat hierdie ATKV oord se naam genoem word
Ek moet baie versigtig antwoord. In kort kom dit daarop neer dat ek geensins sal oorweeg om oor 'n naweek daarnatoe te gaan nie. Sowat drie jaar gelede het ons besluit om 'n mid-week breek daarnatoe te neem. Nog steeds byna op my rug geval.
Toe ry ek 'n ompad via Stellenbosch en deur Hugenote-tonnel na Worcester. Dit was nét te ver om by my ongeskrewe beleid van 'n maksimum van 500km per dag te bly. Toe staan ons die een nag by Goudini Spa oor. Ek was nogal aangenaam verras, maar sal maar 'n langer tydperk daar met groot omsigtigheid aanpak.
'n Netjiese oorstaanplek op pad noorde toe. As jy 'n varswater-hengelaar is, kan jy dalk langer hier wil staan.
Is hy daai. Ons het al by 3 geleenthede daar oorgestaan met die wa. Netjiese plek. Lucy van Dyk is 'n uitstekende gasvrou.
Dit is regtig 'n oord wat ek met vrymoedigheid kan aanbeveel. Dit is die plek waar Oom Jeep van tyd tot tyd gaan instaan as Philip en Lucy bietjie wil wegbreek.
Ek gaan Mrt weer daarnatoe, maar nie kamp. Bly daar oor vir 4 nagte. Ek verneem dat die naweke nogal "besig" kan raak.
Hulle ander akkommodasie-fasiliteite is blykbaar nogal netjies. My suster-hulle het eenkeer in 'n chaket oorgebly. Ek het ook verneem dat die Kimberliete nogal lief is om oor naweke daar te kom kuier/hengel.
As jy praat van padwerke - het dit betrekking op die Brits-Thabazimbipad? Ek het etlike jare gelede koringproewe in Koedoeskop-omgewing besoek - en toe was daardie pad plek-plek in 'n skrikwekkende toestand.
Dit klink my selfs die ouens in die noordelike dele is bietjie stomgeslaan met my laaste foto. Ek het gedog die afdak-staanplek sal 'n "give-away" wees, maar dit blyk die manne van die noorde gaan kamp nie juis naby Parys nie.
Ons het vanaf Riverside op die N12 gebly tot in Potchefstroom. Terloops - dorpe soos Bloemhof en Wolmaranstad is nie juis 'n plesier om deur te ry met 'n karavaan agterna nie. Die toestand van die hoofstrate is haglik. Die N12 is 'n baie stiller roete as die N1, veral wat vragmotors aanbetref, maar die gebrek aan geskikte stilhouplekke (bedoelende lekker vulstasies met netjiese toiletgeriewe) is 'n negatiewe punt. Die pad tussen dorpe sleep egter baie gemaklik.
In Potch het ons weggeswaai Parys toe - 'n netjiese pad, maar ons het seker maar verkeerde dag en tyd daarlangs gery - 'n Vrydag namiddag. Die pad was nogal besig en 'n groot (stadige) vragmotor op die redelik kronkelende pad, deur mooi omgewing, wat die verkeer laat opdam het, was nogal 'n frustrasie. Maar die netheid van Weltevrede het daarvoor vergoed.
Dis hy Chris. Alternatief is Henk van Rooyen. Nie luuks nie maar 'n uitsig oor die rivier van die kampplek.